กรุงไทยเปิดกู้ดอก3%นาน5ปี
กรุงไทย เดินหน้าปล่อยซอฟต์โลนดอกเบี้ย 3% คงนานนาน 5 ปี
3 เม.ย. 2555

กรุงไทย เดินหน้าปล่อยซอฟต์โลนดอกเบี้ย 3% คงนานนาน 5 ปี 
นายเวทย์ นุชเจริญ รองกรรมการ ผู้จัดการใหญ่ สายงานธุรกิจรายย่อยและเครือข่าย ธนาคารกรุงไทย เปิดเผยว่า ธนาคารได้เข้าร่วมโครงการให้ความช่วยเหลือทางการเงินแก่ผู้ประสบภัยและได้รับความเสียหายจากอุทกภัยกับธนาคารแห่งประเทศไทย โดยจะปล่อยเงินกู้ซอฟต์โลนในอัตราดอกเบี้ย 3% คงที่ตลอดระยะเวลา 5 ปี วงเงิน 1 ล้านบาท สำหรับลูกค้ารายย่อย และวงเงินกู้สูงสุด 30 ล้านบาท สำหรับลูกค้าเอสเอ็มอี
นอกจากนี้ ธนาคารได้จัดแคม เปญพิเศษสำหรับสินเชื่อที่อยู่อาศัยผ่านสินเชื่อ KTB บ้านหรรษา คิดดอกเบี้ย 0% นาน 8 เดือน และสินเชื่อ Home for Cash เพื่อซ่อมแซมหรือปรับปรุงที่อยู่อาศัย ดอกเบี้ยพิเศษ MRR ลบ 0.5% และยังมีสินเชื่ออเนกประสงค์ สำหรับกลุ่มข้าราชการ รัฐวิสาหกิจ และหน่วยงานเอกชน ที่ต้องการกู้รายละไม่เกิน 1 ล้านบาท ให้สามารถผ่อนชำระเกินกว่า 5 ปี โดยส่วนที่เกินกว่า 5 ปี ธนาคารคิดดอกเบี้ยตามกลุ่มลูกค้าเฉลี่ยสูงสุดไม่เกินอัตรา MRR บวก 3.5% 
สำหรับสินเชื่อเอสเอ็มอีลูกค้าสามารถยื่นขอตั๋วสัญญาใช้เงิน (P/N) ไม่เกิน 180 วัน และเงินกู้แบบมีระยะเวลาได้โดยไม่มีค่าธรรมเนียม